Quebec

**Québec** (fr.) alebo **Quebec** (angl.) je jedna z desiatich kanadských provincií. Je to zároveň jediná primárne frankofónna provincia v Kanade.

## Názov
ÚGKK SR predpisuje ako slovenský názov len Quebec. Pravidlá slovenského pravopisu naopak kodifikujú dva tvary: Quebec (angl.) aj Québec (fr.).

### Výslovnosť
Pôvodom anglické slovo Quebec má anglickú výslovnosť [kwibek], [kwəbek], [kibek] alebo [kəbek], pričom prízvuk je na druhej slabike. Slovenská výslovnosť znie [kvibek]. Pôvodom francúzske slovo Québec má francúzsku výslovnosť [kebek], pričom prízvuk je na druhej slabike, a slovenskú výslovnosť [kebek].

## Geografia
Quebec je rozlohou najväčšia provincia Kanady. 761 100 km² rozlohy pokrývajú lesy.

Najväčším jazerom je Mistassini.

## Demografia
Provincia má 8 236 310 obyvateľov a hustotu osídlenia 4,7 obyvateľa na km².

### Jazykové zloženie
Quebec je jediná primárne frankofónna provincia Kanady, francúzština je od roku 1974 jediným úradným jazykom Quebecu. Francúzštinou hovorí alebo jej rozumie asi 95&nbsp;% populácie (2009). Viac než 83% obyvateľov francúzštinu používa doma. Zároveň je Quebec domovom 91% francúzsky hovoriacich obyvateľov Kanady. Dialekt francúzštiny, ktorým sa hovorí v Quebecu, sa označuje ako kanadská francúzština.

### Etnické zloženie
Quebec sa od ostatných provincií Kanady odlišuje svojím jazykovým a etnickým zložením. Väčšina obyvateľov za svoj materinský jazyk pokladá francúzsky jazyk (80,8 %). Anglický jazyk za materinský jazyk považuje len 7,8 % obyvateľov. Približne 0,7 % obyvateľov za materinské jazyky považuje angličtinu aj francúzštinu. Asi 10,6 % obyvateľov používa iné jazyky (španielčina, taliančina, ukrajinčina, arabčina, čínština, nemčina, poľština, gréčtina a iné)

Takmer 60,1 % obyvateľov sa považuje za Kanaďanov. Na druhom mieste sa 28,9 % obyvateľov hlási k Francúzom. Asi 5,5 % k Írom, 4 % k Talianom, 3,3 % k Angličanom,, asi 3 % k Indiánom, 2,7 % k Škótom, 1,2 % k Číňanom, 1,23 % k Haiťanom, 0,89 % ku Grékom, 0,84 % k Poliakom, 0,83 % k Libanončanom, 0,49 % k Maročanom, 0,54 % k Rumunom,...

### Náboženstvo
Dominantným náboženstvom v provincii je rímskokatolícka cirkev, ku ktorej sa hlási až 83,23 % obyvateľov provincie. Ide hlavne o obyvateľov francúzskeho pôvodu, ale aj potomkov prisťahovalcov z Talianska, Poľska, Írska a iných katolíckych krajín.

Protestantov je 4,71 %, čo je najmenej v Kanade. Najviac z nich sa hlási k anglikánom (1,2 %), k Zjednotenej cirkvi Kanady (0,74 %). Baptistov je 0,5 %, luteránov 0,14 %, pentekostalistov 0,32 %, Svedkov Jehovových 0,41 %.

K pravosláviu sa najviac hlásia potomkovia vysťahovalcov z Grécka, Rumunska, Ruska, Ukrajiny a Libanonu1,41 %.

Pribúda aj počet vyznávačov islamu (1,52 %), budhizmu (0,58 %), hinduizmu (0,34 %). Bez vyznania je 5,80 % obyvateľov.

## Galéria

Súbor:Downtown seen from Mont-Royal.jpg|Pohľad na centrum Montrealu
Súbor:Rupert North Road 2.JPG|Rieka Rupert v severnej časti provincie
Súbor:Ville de Québec01.jpg|Pohľad na mesto Quebec ponad Rieku svätého Vavrinca z mesta Lévis
Súbor:Manicouagan-EO.JPG|Kráter Manicouagan
Súbor:Centre-Ville Saint Jean sur Richelieu.JPG|Centrum mesta Saint-Jean-sur-Richelieu


## Referencie

## Iné projekty


Kategória:Provincie a teritóriá v Kanade
Kategória:Členovia Frankofónie